Palomar
Italo Calvino
ePubGratis
Palomar, l'heroi de Calvino, és un personatge del tot infreqüent tant en la realitat com en la ficció literària. Malauradament. Per al lector serà una veritable descoberta i, bo i seguint-lo de la mà, farà el no gens fàcil aprenentatge d'endinsar-se suaument, però alhora àvidament, en les deus poètiques que s'amaguen al darrera de qualsevol fet aparentment insignificant de la vida quotidiana. Palomar se submergeix una vegada i una altra en la contemplació de tot de petits fenòmens isolats, gairebé imperceptibles, com si fossin fets decisius i com si al món no hi hagués res més, com si més enllà no existís ni l'abans ni el després. desballestat. I tot seguit el lector s'adona que l'objectivitat i la immobilitat de l'observació esdevé narració dinàmica, aventura, peripècia enlluernadora que posa en joc els ressorts més pregons de l'home. Com més l'autor ens circumscriu en l'experiència immediata, amb major força es commou la nostra intimitat prenent una perspectiva vertiginosa: cadascun d'aquells petits fets isolats conté l'infinit. I és així com sorgirà la pregunta cabdal plantejada per Palomar- Calvino: ¿És possible -a força d'apropar-nos-hi i d'aprofundir-hi- d'arribar a trobar-nos en pau amb l'univers? ¿I de viure en pau amb nosaltres mateixos? Es tracta, senzillament, d'una proposta poètica de bellesa extraordinària capaç de fer més atraient la visió del nostre món.